ལོ་རབསལ་སླེབས་པ་ནས་བཟུང་།སློབ་གསོ་དང་ཁྲིམས་ལུགས་གང་ཡང་མི་ཤེས་པའི་མི་རེ་ཟུང་གིས་རྨོངས་ཚོད་ཀྱིས།རྒྱའི་སྐད་ཡིག་ནི་ལོ་རིམ་དང་པོ་ནས་བཟུང་མཉམ་གཅིག་ཏུ་འཛུགས་དགོསཔར་བཏོན་ནས་སྐད་བརྡ་ཨང་གཉིས་པ་སྣོན་པའི་དུས་ཚོད་དེ་ལོ་ནལ་སྔ་སྣུར་བྱས།དུས་རབས་གསར་བའི་དུས་མགོར་སླེབས་དུས་ཡང་བྱིས་པ་འཕེལ་རྒྱས་ཀྱི་སེམས་ཁམས་རིག་པ་མི་ཤེས་ལ་སློབ་གསོ་ཡང་མི་ཤེས་པའི་མི་རེ་འགས།རྒྱའི་སྐད་ཡིག་བསླབ་རྒྱུ་དེ་བྱིས་པ་ཁང་དུ་སྔ་སྣུར་བྱས་ནས་རྒྱའི་སྐད་ཡིག་གི་རྨང་གཞི་ཤུགས་ཆེར་གཏོང་དགོསཚུལ་བཏོན་པས།དེ་ནསསློབ་སྔོན་སྐད་གཉིས་སློབ་གསོཞེས་པའི་བརྗོད་ཚུལ་དེ་བྱུང་།འདིའི་བར་སྐབས་སུ་རིགས་པས་སྒྲུབ་པའི་བརྒྱུད་རིམ་གང་ཡང་མེད་ཅིང་།སྐད་བརྡ་ཨང་གཉིས་པ་དེ་སྔོན་དུ་བསྣུར་ནས་བྱིས་པ་ལོཅན་དང་།ཕྲུ་གུ་ལོདང་།ལོ།ལོབཅས་སུ་སྔོན་སྣུར་བྱས་པ་དེ་ལ་ཕན་གནོད་ཅི་ཡོད་སེམས་ཁམས་རིག་པ་དང་སློབ་གསོ་རིག་པ་གང་གིས་ཀྱང་རིགས་སྒྲུབ་བྱས་མེད།དོན་དངོས་སུ་འདི་ནི་ཚན་རིག་ཤེས་བྱའི་ཆུ་ཚད་དམའ་ཞིང་དོན་དངོས་ནུས་པ་ཡང་མེད་པའི་ཆབ་སྲིད་ཀྱི་གླགས་འཚོལ་མཁན་དག་གིས་གཞུང་ཕྱོགས་ལ་སྤྲད་པའི་ངོས་ལེན་ཞུ་ཡིག་ཅིག་སྟེ།དེའི་ཕག་གི་རིན་དོད་ནི་གྲངས་ཉུང་མི་རིགས་ཀྱི་བྱིས་པ་རྣམས་ལུས་སེམས་ཀྱི་བདེ་ཐང་ཕྱོགས་ཡོངས་ནས་འཕེལ་རྒྱས་གཏོང་བའི་ཚུལ་མཐུན་གྱི་གོ་སྐབས་ཤོར་བ་དེ་ཡིན།